ΓΡΑΠΤΗ ΕΡΩΤΗΣΗ E-0253/02

υποβολή: Mihail Papayannakis (GUE/NGL) προς την Επιτροπή

(6 Φεβρουαρίου 2002)

Θέμα: Διαρροή κλοφέν σε ατμοηλεκτρικό σταθμό της ΔΕΗ στον Άγιο Δημήτριο Κοζάνης

Στις 25.12.2001 σημειώθηκε έκρηξη σε μετασχηματιστήψηλής τάσης στον ατμοηλεκτρικό σταθμό της ΔΕΗ στον Άγιο Δημήτριο Κοζάνης, με αποτέλεσμα τη διαρροή τοξικών αερίων, όπως κλοφέν και διοξίνες. Συγκεκριμένα, διαπιστώθηκε ότι από τα τρία κιβώτια κλοφέν των πυκνωτών (κάθε πυκνωτής περιείχε ποσότητα 20-30 κιλών κλοφέν) τα δύο ήταν άδεια γεγονός που οδήγησε τους αρμοδίους στο συμπέρασμα ότι είχε γίνει διαρροή της επικίνδυνης αυτής ουσίας.

Δεδομένου ότι βάσει της Οδηγίας 96/59/ΕΚ(1) για τη διάθεση των πολυχλωροδιφαινυλίων και των πολυχλωροτριφαινυλίων (PCB/PCT), τα κράτη μέλη διασφαλίζουν την κατάρτιση καταλόγων των συσκευών που περιέχουν όγκο PCB μεγαλύτερο των 5 dm3, και αποστέλλουν περίληψη των καταλόγων αυτών στην Επιτροπή, το αργότερο τρία χρόνια μετά την έκδοση της παρούσας οδηγίας, και καταρτίζουν σχέδια απολύμανσης ή/και διάθεσης των συσκευών που έχουν απογραφεί και των PCB τα οποία περιέχουν, καθώς και γενικές κατευθύνσεις για τη συλλογή και τη μετέπειτα διάθεση συσκευών·

Δεδομένου ότι έχουν προκληθεί μεγάλες ανησυχίες για τις επιπτώσεις που μπορούν να έχουν οι τοξικές αυτές ουσίες στη δημόσιαγεία, ερωτάται η Επιτροπή για το εάν οι αρμόδιες ελληνικές αρχές εφαρμόζουν την ανωτέρω Οδηγία και αν της έχουν κοινοποιήσει και πότε, βάσει της Οδηγίας 78/319/ΕΟΚ(2), έκθεση για την κατάσταση που επικρατεί στην Ελλάδα για τη διάθεση των τοξικών και επικινδύνων αποβλήτων·

(1) ΕΕ L 243 της 24.9.1996, σελ. 31.

(2) ΕΕ L 84 της 31.3.1978, σελ. 43.

Απάντηση της κας Wallstrm εξ ονόματος της Επιτροπής

(2 Απριλίου 2002)

Η Επιτροπή συμμερίζεται την άποψη του Αξιότιμου Μέλους του Κοινοβουλίου σχετικά με τη σημασία της ασφαλούς χρησιμοποίησης και διάθεσης εξοπλισμού περιέχοντος πολυχλωροδιφαινύλια (PCB). Όπως σωστά αναφέρεται, στο άρθρο 4 της οδηγίας του Συμβουλίου 96/59/ΕΚ της 16ης Σεπτεμβρίου 1996 σχετικά με τη διάθεση των PCB και των πολυχλωροτερφαινυλίων (PCT), ζητείται από τα κράτη μέλη να εκπονήσουν πίνακα εξοπλισμών περιεχόντων άνω των πέντε λίτρων PCB και ναποβάλουν περιληπτική έκθεση του εν λόγω πίνακα στην Επιτροπή.

Τον Απρίλιο του 2000, η Επιτροπή κίνησε διαδικασία παράβασης κατά της Ελλάδας για μη συμμόρφωση προς τα άρθρα 4.1 και 11 της οδηγίας 96/59/ΕΚ, ιδίως δε επειδή παρέλειψε ναποβάλει περιληπτικό πίνακα εξοπλισμών σχέδιο διάθεσης τέτοιου εξοπλισμού και οδηγίες για τη συλλογή και διάθεση μη καταγεγραμμένου εξοπλισμού. Στα πλαίσια ανταλλαγής επιστολών, οι ελληνικές αρχές ανακοίνωσαν μερικά στοιχεία προς την Επιτροπή. Ωστόσο, η Επιτροπή θεωρεί ότι τα στοιχεία αυτά δεν ήταν επαρκή δυνάμει τωνποχρεώσεων που προβλέπονται στα άρθρα 4.1 και 11 της οδηγίας. Έτσι, η Επιτροπή αποφάσισε στις 20 Δεκεμβρίου 2001 να παραπέμψει το ζήτημα ενώπιον του Δικαστηρίου.

Σχετικά με την εφαρμογή της οδηγίας του Συμβουλίου 91/689/ΕΟΚ της 12ης Δεκεμβρίου 1991 για τα επικίνδυνα απόβλητα(1), η Επιτροπή κίνησε από τον Σεπτέμβριο 1998 διαδικασία παράβασης κατά της Ελλάδος για μηποβολή πληροφοριακών στοιχείων που απαιτούνται δυνάμει του άρθρου 8 (3) σχετικά με τις εγκαταστάσεις στις οποίες γίνεται ανάκτηση ή διάθεση επικινδύνων αποβλήτων. Η περίπτωση αυτή βρίσκεται ήδη ενώπιον του Δικαστηρίου (υπόθεση C-33/2001).

Σε ό,τι αφορά την έκθεση για την εφαρμογή της οδηγίας για τα επικίνδυνα απόβλητα, δυνάμει της οδηγίας του Συμβουλίου 91/692/ΕΟΚ της 23ης Δεκεμβρίου 1991, με την οποία τυποποιούνται και διαρρυθμίζονται οι απαιτούμενες εκθέσεις περί της εφαρμογής ορισμένων οδηγιών αναφερόμενων στο περιβάλλον(2), οι ελληνικές αρχές διαβίβασαν την απάντησή τους στο σχετικό ερωτηματολόγιο για την περίοδο 1998-2000, στις 21 Νοεμβρίου 2001.

(1) ΕΕ L 377 της 31.12.1991, σελ. 20.

(2) ΕΕ L 377 της 31.12.1991, σελ. 48.